turjo4nis/wikipedia-bn-dump-20250701 huggingface dataset:
সিমাস ম্যালন

সিমাস ফ্রেডেরিক ম্যালন  (; ১৭ আগস্ট ১৯৩৬ – ২৪ জানুয়ারি ২০২০) একজন উত্তর আইরিশ রাজনীতিবিদ যিনি ১৯৯৯ থেকে ২০০১ সাল পর্যন্ত উত্তর আয়ারল্যান্ডের ডেপুটি ফার্স্ট মিনিস্টার এবং ১৯৭৯ থেকে ২০০১ পর্যন্ত সোশ্যাল ডেমোক্র্যাটিক অ্যান্ড লেবার পার্টির ডেপুটি লিডার হিসাবে দায়িত্ব পালন করেছিলেন।

শৈশব ও শিক্ষাজীবন
সিমাস ম্যালন মার্কেথিলের প্রোটেস্ট্যান্ট সংখ্যাগরিষ্ঠ গ্রামে জন্মগ্রহণ করেছিলেন এবং নিউরির সেন্ট অ্যাবি ক্রিশ্চান ব্রাদার্স গ্রামার স্কুলে ও আরমাগের সেন্ট প্যাট্রিক্স গ্রামার স্কুলে পড়াশোনা করেছিলেন। ক্যারিয়ার হিসাবে তিনি (তাঁর বাবার মতো) শিক্ষকতাকে বেছে নিয়েছিলেন এবং মার্কেথিলের সেন্ট জেমস প্রাথমিক বিদ্যালয়ের প্রধান শিক্ষক হিসেবে নিযুক্ত হন। ম্যালন আরমাগের হয়ে গ্যালিশ ফুটবল খেলে গ্যালিশিয়াল অ্যাথলেটিক অ্যাসোসিয়েশনের (জিএএ) সাথেও জড়িত ছিলেন। তিনি ১৯৫০ এর দশকে মিডলটাউনের হয়ে প্রথমে ক্লাব ফুটবল খেলেন তারপরে কেডি ডোয়ার্স, কুইন্স ইউনিভার্সিটি এবং ক্রসমেগলেন রেঞ্জার্সের সাথে।

তিনি অপেশাদার নাটকের সাথেও জড়িত ছিলেন এবং একটি নাটক লিখেছিলেন যা অল-আয়ারল্যান্ড অপেশাদার নাট্য পুরস্কার অর্জন করে।

ব্যক্তিগত জীবন
ম্যালনের স্ত্রী গের্ট্রুড (Née Cush) ২০১৬ সালের অক্টোবরে মারা যান। তাদের কন্যা অর্লা বিবাহিত হওয়ায় ম্যালন অবসর গ্রহণের পরে মার্কেথিলে একাই থাকতেন।

ম্যালন ৮৩ বছর বয়সে ২৪ জানুয়ারি ২০২০ তারিখে মার্কেথিলে নিজ বাড়িতে মারা যান। মৃত্যুর আগে তিনি ক্যান্সারে আক্রান্ত হয়েছিলেন।

তথ্যসূত্র

আইরিশ রাজনীতিবিদ
আইরিশ শিক্ষক
১৯৩৬-এ জন্ম
২০২০-এ মৃত্যু
রাজনীতিবিদ
উত্তর আয়ারল্যান্ড সমাবেশের সদস্য ১৯৭৩-১৯৭৪
উত্তর আয়ারল্যান্ড সাংবিধানিক কনভেনশনের সদস্য
উত্তর আয়ারল্যান্ড ফোরামের সদস্য
নিউরি ও আরমাঘের যুক্তরাজ্যের সংসদ সদস্য (১৯৮৩ থেকে)
 উত্তর আয়ারল্যান্ডের নির্বাহী মন্ত্রী
উত্তর আয়ারল্যান্ড সমাবেশের সদস্য ১৯৮২-১৯৮৬
উত্তর আয়ারল্যান্ড সমাবেশের সদস্য ১৯৯৮-২০০৩
সামাজিক গণতান্ত্রিক এবং শ্রমিক দলের উত্তর আয়ারল্যান্ড সমাবেশের সদস্য
সামাজিক গণতান্ত্রিক এবং শ্রমিক দলের সংসদ সদস্য
যুক্তরাজ্যের সংসদ সদস্য ১৯৮৩-১৯৮৭
যুক্তরাজ্যের সংসদ সদস্য ১৯৮৭-১৯৯২
যুক্তরাজ্যের সংসদ সদস্য ১৯৯২-১৯৯৭
যুক্তরাজ্যের সংসদ সদস্য ১৯৯৭-২০০১
যুক্তরাজ্যের সংসদ সদস্য ২০০১-২০০৫
বেয়ারফুটিন

"বেয়ারফুটিন'" হলো ১৯৬৫ সালে রবার্ট পার্কারের রচিত ও পরিবেশিত একটি গান। "বেয়ারফুটিন" ১৯৬৫ সালে ওয়ার্ডেল কুইজার্গু দ্বারা ব্যবস্থাপনা ও প্রযোজনা করা হয়েছিল। পার্কারের রেকর্ড প্রতিষ্ঠান নোলা রেকর্ডস দাবি করেছিলো যে বেয়ারফুটিনের রেকর্ডটি এক মিলিয়ন কপি বিক্রি হয়েছিল।

পারফরম্যান্স চার্ট
গানটি মার্কিন হট রিদম অ্যান্ড ব্লুজ সিঙ্গলস চার্টে ২য় স্থানে পৌঁছেছিলো এবং বিলবোর্ড হট ১০০ তে  ৭ম স্থান অধিকার করে। এটি ১৯৬৬ সালের জুনে নগদ বাক্স শীর্ষ ১০০-তে ১১ নম্বরে পৌঁছেছিলো। মার্কিন যুক্তরাষ্ট্রের বাইরে ট্র্যাকটি ১৯৬৬ সালের জুনে কানাডায় ৭ নম্বরে এবং সেপ্টেম্বর ১৯৬৬ সালে ইউকে সিঙ্গেল চার্টে ২৪তম স্থানে পৌঁছেছিল।

তথ্যসূত্র 

১৯৬৬-এর গান
১৯৬৬-এর একক
রবার্ট পার্কার (সঙ্গীতশিল্পীর) গান
নিকোলাস পারসন

ক্রিস্টোফার নিকোলাস পারসন্স  (১০ অক্টোবর ১৯২৩ – ২৮ জানুয়ারি ২০২০) একজন ইংরেজ অভিনেতা এবং রেডিও ও টেলিভিশন উপস্থাপক ছিলেন।  তিনি কমেডি রেডিও শো "জাস্ট আ মিনিট"-এর দীর্ঘকালীন উপস্থাপক ছিলেন এবং ১৯৭০ এর দশক ও ১৯৮০ এর দশকের গোড়ার দিকে গেম শো "সেল অফ দ্য সেঞ্চুরি"-এর হোস্ট ছিলেন।

পারসন্স লিংকনশায়ারের গ্রান্থামে জন্মগ্রহণ করেছিলেন এবং এখানেই বেড়ে ওঠেন। তিনি লন্ডনের সেন্ট পলস স্কুলে পড়াশোনা করেছিলেন। দ্বিতীয় বিশ্বযুদ্ধের পরে তিনি পূর্ণকালীন অভিনেতা হয়ে ওঠেন এবং আর্থার হেইনেসের সমর্থন সহ বিভিন্ন থিয়েটার, ফিল্ম এবং টেলিভিশন চরিত্রে অভিনয় শুরু করেছিলেন। ১৯৬৭ সালে তিনি "জাস্ট আ মিনিট" উপস্থাপন শুরু করেছিলেন এবং ২০১৮ সাল পর্যন্ত কোনও অনুষ্ঠানই মিস করেন নি। "সেল অব দ্য সেঞ্চুরি" নামক গেম শোতে সুপরিচিত ভূমিকা ছাড়াও তিনি "ডক্টর হু" ও "হ্যাভ আই গট নিউজ ফর ইউ" সহ অন্যান্য টেলিভিশন শোতে অতিথি হিসাবে উপস্থিত হয়েছিলেন।

প্রাথমিক জীবন
ক্রিস্টোফার নিকোলাস পার্সনস জন্মগ্রহণ করেছিলেন লিঙ্কনশায়ারের গ্রান্থ্যামের, ১ ক্যাসলিগেটে; তিনি ছিলেন পরিবারের মেজো সন্তান, তাঁর একজন বড় ভাই এবং একটি ছোট বোন ছিল। তাঁর বাবা পল একজন সাধারণ চিকিৎসক ছিলেন যার রোগীদের মধ্যে মার্গারেট থ্যাচারের পরিবারও অন্তর্ভুক্ত রয়েছে। তাঁর মা নেল নী ম্যাগস বিয়ের আগে একজন নার্স ছিলেন।

পার্সনস বামহাতি হয়েই জন্মগ্রহণ করেছিলেন তবে তিনি ডানহাত দিয়ে লিখতেন। শিশুবয়সে তিনি তোতলা ছিলেন, যা তিনি বড় হওয়ার সাথে সাথে নিয়ন্ত্রণ করতে পেরেছিলেন। তিনি মাইগ্রেনের সমস্যায়ও ভুগছিলেন, এরপরও তিনি স্কুলে বেশ দক্ষতা অর্জন করেছিলেন। 

লন্ডনের কোলেট কোর্ট এবং সেন্ট পলস স্কুলে পড়াশোনা করার পরে পার্সনসের ক্যারিয়ারের প্রাথমিক পরিকল্পনাটি ছিল একজন অভিনেতা হওয়া। তবে তার বাবা-মা বিশ্বাস করতেন যে ইঞ্জিনিয়ারিংয়ে ক্যারিয়ার আরও ভাল হবে। এর কারণটা ছিলো তিনি যুবক বয়সে দাদুর ঘড়ি মেরামত করতেন এবং কাজেকর্মে খুবই সৃজনশীল ছিলেন। স্কুলে থাকাকালীন তিনি জন ট্র্যাচারের সবচেয়ে ভাল বন্ধু ছিলেন, যার একজন কমান্ডার-ইন-চিফ ফ্লীট হওয়ার কথা ছিল। স্কুলে পার্সনসের ডাকনাম ছিল "শিরলে", তৎকালীন বর্ধমান আমেরিকান প্রতিভাধর শিরলে টেম্পলের নামানুসারে।

তিনি স্কুল ছাড়ার পরে তার পরিবার স্কটল্যান্ডে তাদের আত্মীয়দের সাথে যোগাযোগ করেছিল যারা গ্লাসগোর নিকটবর্তী ক্লাইডেব্যাঙ্কে তাঁর জন্য একটি চাকরির ব্যবস্থা করেছিলেন। সেখানে তিনি মেরিন পাম্প প্রস্তুতকারক ড্রাইসডালসে ইঞ্জিনিয়ারিং শিক্ষানবিশ হিসাবে পাঁচ বছর নিযুক্ত ছিলেন। এছাড়াও সেখানে থাকাকালীন তিনি গ্লাসগো বিশ্ববিদ্যালয়ে ইঞ্জিনিয়ারিং অধ্যয়নের জন্য দুটি ছয়-মাসিক পিরিয়ড কাটিয়েছিলেন। তিনি কখনই স্নাতক হন নি, তবে শিক্ষানবিশতা শেষ করেন এবং যান্ত্রিক প্রকৌশলী হওয়ার পর্যাপ্ত যোগ্যতা অর্জন করেছিলেন। দ্বিতীয় বিশ্বযুদ্ধের সময় তাকে মার্চেন্ট নেভিতে একটি পোস্টিংয়ের প্রস্তাব দেওয়া হয়েছিল কিন্তু প্লুরিসিতে গুরুতর অসুস্থ হয়ে পড়ার পরে সেবার তিনি যোগদান করেননি। সেসময় তিনি পাঁচ মাস হাসপাতালে কাটিয়েছিলেন এবং এক পর্যায়ে তার বেঁচে থাকার সম্ভাবনার রেট দেওয়া হয়েছিল ৫০-৫০।

তথ্যসূত্র

২০২০-এ মৃত্যু
ইংরেজ অভিনেতা
গ্লাসগো বিশ্ববিদ্যালয়ের প্রাক্তন শিক্ষার্থী
১৯২৩-এ জন্ম
২০শ শতাব্দীর ইংরেজ অভিনেতা
২১শ শতাব্দীর ইংরেজ অভিনেতা
কমান্ডার অব দি অর্ডার অব দ্য ব্রিটিশ এম্পায়ার
ইংরেজ চলচ্চিত্র অভিনেতা
ইংরেজ মঞ্চ অভিনেতা
ইংরেজ টেলিভিশন অভিনেতা
ইংরেজ কণ্ঠাভিনেতা
ইংরেজ টেলিভিশন উপস্থাপক
ইংরেজ আত্মজীবনীকার
থাই মরিচ

থাই মরিচ হলো মরিচের একটি প্রজাতি যা ইথিওপিয়া এবং দক্ষিণ-পূর্ব এশিয়াতে অধিক পরিমাণে পাওয়া যায়। এটি থাই, মালয়েশিয়ান, সিঙ্গাপুরান, লাও, খমের, ইন্দোনেশিয়ান, কেরালা এবং ভিয়েতনামী খাবারে ব্যাপকভাবে ব্যবহৃত হয়।

বর্ণনা 

থাই মরিচ গাছ একটি বহুবর্ষজীবী উদ্ভিদ। মরিচগুলো সাধারণত উপর থেকে নিচে ক্রমশ সরু আকারের হয়। ফলগুলো খুবই ছোট এবং একটি মঞ্জরিতে ২-৩ টি মরিচ হয়।

আকারে ছোট হলোও এটি তীব্র ঝালযুক্ত মরিচ।

উৎপত্তি 
বিশ্বজুড়ে পাওয়া এমন সব মরিচেরই উৎপত্তি মেক্সিকো, মধ্য আমেরিকা এবং দক্ষিণ আমেরিকাতে। এগুলো স্পেনীয় ও পর্তুগিজ উপনিবেশবাদী, মিশনারি ও ব্যবসায়ীদের দ্বারা আরও অনেক সাধারণ ফসল যেমন ভুট্টা, টমেটো এবং আনারসের মতো বিশ্বজুড়ে ছড়িয়ে পড়েছিলো। এটাকে এখন কলম্বিয়ান এক্সচেঞ্জ বলা হয়। বর্তমানে দক্ষিণ-পূর্ব এশিয়ায় পাওয়া মরিচের জাতগুলো ১৬শ বা ১৭শ শতাব্দীতে সেখানে আনা হয়েছিল।

তথ্যসূত্র

মরিচ
মসলা
রথীন দত্ত

রথীন দত্ত (১৯৩১ – ২৭ জানুয়ারি ২০২০) ভারতের ত্রিপুরার একজন চিকিৎসক ছিলেন। তাকে ১৯৯২ সালে পদ্মশ্রী ও ২০১২ সালে মুক্তিযুদ্ধ মৈত্রী সম্মাননা প্রদান করা হয়েছিল।

জীবনী
রথীন দত্ত ১৯৩১ সালে আসামের মঙ্গলদৈয়ে জন্মগ্রহণ করেছিলেন। তিনি শিলংয়ের বিদ্যালয়ে পড়াশোনা করেছিলেন। পরবর্তীতে,  তিনি ডিব্রুগড়ের আসাম মেডিকেল কলেজ থেকে স্নাতক হন। তিনি বিধান চন্দ্র রায়ের অধীনে ইন্টার্নি করেছিলেন। পরবর্তীতে তিনি এফআরসিএসের জন্য লন্ডন গমন করেন।

দেশে ফিরে আসার পর ষাটের দশকের শেষভাগে তিনি ত্রিপুরায় কর্মজীবন শুরু করেন। বাংলাদেশের স্বাধীনতা যুদ্ধ চলাকালে তিনি বাংলাদেশের মুক্তিযোদ্ধা ও ভারতীয় সৈন্যদের চিকিৎসা পরিষেবা প্রদান করেছেন। তিনি ১৯৭১ সালে বহু মানুষের জীবন বাঁচিয়েছিলেন। তিনি ১৯৯২ সালে ত্রিপুরা সরকারের স্বাস্থ্য অধিকর্তা এবং স্বাস্থ্য দপ্তরের বিশেষ সচিবের দায়িত্ব থেকে অবসর নেন।

চিকিৎসাক্ষেত্রে অবদানের জন্য ১৯৯২ সালে রথীন দত্তকে পদ্মশ্রী প্রদান করা হয়েছিল। তিনি ত্রিপুরার দ্বিতীয় ব্যক্তি হিসেবে পদ্মশ্রী লাভ করেছিলেন। ২০১২ সালে বাংলাদেশের স্বাধীনতা যুদ্ধে অবদানের জন্য তাকে মুক্তিযুদ্ধ মৈত্রী সম্মাননা প্রদান করা হয়েছিল।

রথীন দত্ত ২০২০ সালের ২৭ জানুয়ারি কলকাতায় নিজ বাসভবনে প্রয়াত হন।

তথ্যসূত্র

১৯৩১-এ জন্ম
২০২০-এ মৃত্যু
পদ্মশ্রী প্রাপক
ভারতীয় চিকিৎসক
বাংলাদেশের স্বাধীনতা যুদ্ধে জড়িত ব্যক্তি
ত্রিপুরার ব্যক্তি
চিকিৎসায় পদ্মশ্রী প্রাপক
২০শ শতাব্দীর ভারতীয় চিকিৎসক
বটক্রুষ্ণ সাহু

বটক্রুষ্ণ সাহু ভারতের ওড়িশার একজন কৃষক। পশুপালনে অবদানের জন্য ২০২০ সালে তাকে পদ্মশ্রী প্রদান করা হয়েছিল।

জীবনী
বালেশ্বর জেলার সারকানা গ্রামের কৃষক বটক্রুষ্ণ সাহু ১৯৮৬ সালে মৎস্যপালন শুরু করেন। তিনি স্থানীয় প্রজনন পদ্ধতিতে বহু কৃষককে পোনা উৎপাদন বিষয়ক প্রশিক্ষণ প্রদান করেছেন। এসব কাজের জন্য তিনি সরকারের নিকট থেকে কোনো আর্থিক সহায়তা পান নি। তিনি ওড়িশা কিছু কলেজ শিক্ষার্থীদেরও দিয়েছেন প্রশিক্ষণ।

বটক্রুষ্ণ সাহু ২০২০ সালে পশুপালনে অবদানের জন্য পদ্মশ্রী লাভ করেন।

তথ্যসূত্র

জীবিত ব্যক্তি
পদ্মশ্রী প্রাপক
ওড়িশার ব্যক্তি
অন্যান্য ক্ষেত্রে পদ্মশ্রী প্রাপক
ভারতীয় কৃষক
জাভেদ আহমেদ তাক

জাভেদ আহমেদ তাক ভারতের একজন বিশেষ চাহিদা সম্পন্ন সমাজকর্মী। সমাজসেবায় অবদানের জন্য তিনি ২০২০ সালে পদ্মশ্রী লাভ করেন।

জীবনী
জাভেদ আহমেদ তাক বিশেষ চাহিদাসম্পন্ন শিশুদের নিয়ে দুই দশকেরও অধিক সময় ধরে কাজ করছেন। তিনি অনন্তনাগ ও পুলওয়ামা জেলার ৪০ গ্রামের শতাধিক শিশুকে বিনামূল্যে শিক্ষা ও বিভিন্ন প্রয়োজনীয় জিনিস প্রদান করেছেন এবং তাদের অনুপ্রেরণা জুগিয়েছেন। তিনি বিশেষ চাহিদা সম্পন্ন ব্যক্তিদের জন্য জাইবা আপা বিদ্যালয় ও মানবকল্যাণ সংঘ প্রতিষ্ঠা করেছেন।

জাভেদ আহমেদ তাক ২০২০ সালে সমাজসেবায় অবদানের জন্য পদ্মশ্রী লাভ করেন।

তথ্যসূত্র

জীবিত ব্যক্তি
পদ্মশ্রী প্রাপক
জম্মু ও কাশ্মীরের ব্যক্তি
শহিদুজ্জামান

মোঃ শহিদুজ্জামান একজন বাংলাদেশি সরকারি কর্মকর্তা যিনি ১ আগস্ট ২০১৯ সাল থেকে গণপ্রজাতন্ত্রী বাংলাদেশ সরকারের স্বরাষ্ট্র মন্ত্রণালয়ের সিনিয়র সচিব (সুরক্ষা সেবা) হিসেবে দায়িত্ব পালন করছেন।

জন্ম ও প্রাথমিক জীবন 
শহিদুজ্জামান জন্মগ্রহণ করেন ৪ এপ্রিল ১৯৬২ সালে কুষ্টিয়ায়। তার পিতার নাম মো: শওকত আলী ও মাতা রিজিয়া খাতুন। তিনি ১৯৮৫ সালে বাংলাদেশ কৃষি বিশ্ববিদ্যালয় থেকে স্নাতক ও এশিয়ান ইউনিভার্সিটি থেকে ২০০৫ সালে এমএসএস ডিগ্রী অর্জন করেন।

কর্মজীবন 
শহিদুজ্জামান বাংলাদেশ সিভিল সার্ভিস (প্রশাসন) ক্যাডারের সপ্তম ব্যাচের (১৯৮৫) কর্মকর্তা। তিনি ১৪ ফেব্রুয়ারি ২০১৯ সালে স্বরাষ্ট্র মন্ত্রণালয়ের সুরক্ষা সেবা বিভাগে ভারপ্রাপ্ত সচিবের দায়িত্ব গ্রহণ করে ১ আগস্ট ২০১৯ সালে সচিব পদে পদোন্নতি পেয়ে একই তারিখে স্বরাষ্ট্র মন্ত্রণালয়ের সুরক্ষা সেবা বিভাগের সচিব হিসেবে দায়িত্ব গ্রহণ করে আসছেন।

তথ্যসূত্র 

জীবিত ব্যক্তি
১৯৬২-এ জন্ম
কুষ্টিয়া জেলার ব্যক্তি
বাংলাদেশের সচিব
বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
যুব উন্নয়ন অধিদপ্তর

যুব উন্নয়ন অধিদপ্তর হলো বাংলাদেশ সরকারের একটি সংস্থা, যা দেশের যুবসমাজের ক্ষমতায়ন, দক্ষতা উন্নয়ন, আত্মকর্মসংস্থান ও উদ্যোক্তা সৃষ্টির লক্ষ্যে কাজ করে। এ সংস্থাটি বিভিন্ন প্রশিক্ষণ, ঋণ সহায়তা এবং উদ্যোক্তা উন্নয়নের কার্যক্রম পরিচালনা করে।

ইতিহাস 
যুব উন্নয়ন অধিদপ্তর ১৯৭৮ সালে বাংলাদেশ সরকারের যুব উন্নয়ন মন্ত্রণালয়ের (যা পরে যুব ও ক্রীড়া মন্ত্রণালয় নামে পরিবর্তিত হয়) অধীনে প্রতিষ্ঠিত হয়। ২০১৫ সালের এপ্রিলে যুব উন্নয়ন অধিদফতরের একটি খসড়া প্রতিক্রিয়া জানাতে জাতীয় যুব নীতি প্রকাশ করে। এই অধিদপ্তর বাংলাদেশের যুবকদের জন্য বিভিন্ন প্রশিক্ষণ কর্মসূচি প্রদান করে।

কার্যক্রম 
সংস্থাটি মূলত ১৮ থেকে ৩৫ বছর বয়স্ক বাংলাদেশের শিক্ষিত যুব সমাজকে নিয়ে কাজ করে। বাংলাদেশের ৬৪টি জেলায় রয়েছে যুব প্রশিক্ষণ কেন্দ্র। তাছাড়া সিলেট, বগুড়া ও যশোরে রয়েছে আঞ্চলিক যুব প্রশিক্ষণ কেন্দ্র। এই যুব প্রশিক্ষণ কেন্দ্রগুলোতে সর্বনিম্ন ১ মাস থেকে সর্বোচ্চ ০৬ মাস মেয়াদি বিভিন্ন বিষয়ে প্রশিক্ষণ প্রদান করে থাকে। তাছাড়া বাংলাদেশের সকল উপজেলাতে উপজেলা যুব উন্নয়ন কর্মকর্তার কার্যালয় রয়েছে। সেখানে এক সপ্তাহব্যাপী বিভিন্ন বিষয়ের উপর ভ্রাম্যমাণ প্রশিক্ষণ প্রদান করা হয়।

প্রশিক্ষণ শেষে প্রশিক্ষণার্থীদের যাতায়াত ভাতা ও প্রশিক্ষণ সংশ্লিষ্ট একটি সনদ প্রদান করা হয়। প্রকল্প বাস্তবায়নের জন্য সর্বনিম্ন ৪০,০০০ ও সর্বোচ্চ ২,০০,০০০ টাকা অতি অল্প পরিমাণ সার্ভিস চার্জে যুব ঋণ প্রদান করে থাকে।

আরো দেখুন 

 যুব ও ক্রীড়া মন্ত্রণালয়

তথ্যসূত্র

বহিঃসংযোগ 

বাংলাদেশের গবেষণা প্রতিষ্ঠান
১৯৭৮-এ বাংলাদেশে প্রতিষ্ঠিত
ঢাকা ভিত্তিক সংগঠন
মতিঝিল ভিত্তিক সংগঠন
বাংলাদেশ ভিত্তিক যুব সংগঠন
তথ্য গোপনীয়তা দিবস

তথ্য গোপনীয়তা দিবস (ইউরোপে তথ্য সুরক্ষা দিবস হিসাবে পরিচিত) একটি আন্তর্জাতিক দিবস যা প্রতি বছর ২৮ শে জানুয়ারি পালন করা হয়। উপাত্তের গোপনীয়তা সম্পর্কে সচেতনতা বৃদ্ধি এবং কার্যকরী উপায়ে এটি নিশ্চিত করার উদ্দেশ্যে দিবসটি মার্কিন যুক্তরাষ্ট্র, কানাডা, ইসরায়েল  এবং  ইউরোপীয় দেশে পালন করা হয়।

তথ্য গোপনীয়তা দিবসের শিক্ষামূলক উদ্যোগটি মূলত ব্যবসায়ের পাশাপাশি ব্যবহারকারীদের অনলাইনে তাদের ব্যক্তিগত তথ্যের গোপনীয়তা রক্ষার গুরুত্ব সম্পর্কে সচেতনতা বাড়ানোর দিকে দৃষ্টি নিবদ্ধ করে। পরিবার, গ্রাহক এবং ব্যবসায় গত চার বছরে শিক্ষাগত মনোযোগ বেড়েছে। এই শিক্ষামূলক উদ্যোগের পাশাপাশি তথ্য গোপনীয়তা দিবস এমন কর্মকাণ্ডকে উত্সাহ দেয় যা প্রযুক্তি সরঞ্জামগুলির বিকাশকে উদ্দীপিত করে যা ব্যক্তিগতভাবে সনাক্তযোগ্য তথ্যগুলির উপর স্বতন্ত্র নিয়ন্ত্রণকে প্রচার করে; গোপনীয়তা আইন এবং বিধিমালা অনুসরণ করতে উত্সাহ দেয়।

ব্যক্তিগত তথ্য স্বয়ংক্রিয় প্রক্রিয়াকরণ সম্পর্কিত ব্যক্তি নিরাপত্তা কনভেনশনটি ইউরোপ কাউন্সিল কর্তৃক ২৮শে জানুয়ারি ১৯৮১ সালে স্বাক্ষরিত হয়। প্রযুক্তিগত বিকাশের ফলে সৃষ্ট নতুন আইনি সমস্যাগুলি ফুটে তুলতে এই সম্মেলনটি বর্তমানে হালনাগাদের প্রক্রিয়ায় রয়েছে। সাইবার ক্রাইম সম্পর্কিত কনভেনশনটি তথ্যের অখণ্ডতা এবং একইভাবে সাইবারস্পেসে গোপনীয়তা রক্ষা করে। মানবাধিকার বিষয়ক ইউরোপীয় কনভেনশনের 8 অনুচ্ছেদ দ্বারা তথ্য সুরক্ষাসহ গোপনীয়তাও সুরক্ষিত।

দিনটি ইউরোপীয় কাউন্সিল কর্তৃক তথ্য সুরক্ষা দিবস হিসাবে প্রথম ২০০৭ সালে পালন করা হয়। এর দুই বছর পরে, ২০০৯-সালে মার্কিন যুক্তরাষ্ট্রের প্রতিনিধিরা ২৮শে জানুয়ারি জাতীয় তথ্য গোপনীয়তা দিবস ঘোষণা করে ৪০২-০ ভোটে হাউস রেজুলেশন এইচআর পাস করেছে। সিনেট রেজোলিউশন পাস করে ২৮ জানুয়ারিকে জাতীয় তথ্য গোপনীয়তা দিবস হিসাবে স্বীকৃতি দিয়েছে। মার্কিন যুক্তরাষ্ট্রের সেনেট ২০১০ এবং ২০১১ সালে তথ্য গোপনীয়তা দিবসকেও স্বীকৃতি দিয়েছে।

অংশগ্রহণকারী প্রতিষ্ঠান সমূহ
২৮শে জানুয়ারী, ২০১৬ তথ্য গোপনীয়তা এবং সুরক্ষা দিবসের অংশ নেওয়া কয়েকটি সংস্থার মধ্যে রয়েছে; অ্যান্টি-ফিশিং ওয়ার্কিং গ্রুপ, কার্নেগি মেলন বিশ্ববিদ্যালয়, সাইবার ডেটা-রিস্ক ম্যানেজারস, ইডিউসিএইউএস, জর্জিটাউন বিশ্ববিদ্যালয়, ফেডারেল ট্রেড কমিশন (এফটিসি), ফেডারেল যোগাযোগ কমিশন (এফসিসি), ফেডারেল ব্যুরো অফ ইনভেস্টিগেশন (এফবিআই), পরিচয় চুরি কাউন্সিল, কানাডার গোপনীয়তা কমিশনার, নিউ ইয়র্ক স্টেট অ্যাটর্নি জেনারেল অফিস, যুক্তরাজ্যের তথ্য কমিশনার, এবং ভারতের তথ্য সুরক্ষা কাউন্সিল ।

আরও দেখুন 

 তথ্য গোপনীয়তা

তথ্যসূত্র

বহিঃসংযোগ 

 অনলাইনে নিরাপদ থাকুন - জাতীয় সাইবার সুরক্ষা জোট
 তথ্য সুরক্ষা কনভেনশন 108 

জানুয়ারি উদ্‌যাপন
ব্যক্তিগত গোপনীয়তা
তথ্য গোপনীয়তা
আন্তর্জাতিক উদ্‌যাপন
ধাতব বন্ধন

ধাতু সমূহ যে ধরনের বন্ধনের মাধ্যমে পরস্পরের সাথে যুক্ত থাকে তা ই ধাতব বন্ধন। এই সঞ্চারণশীল ইলেকট্রন এবং ধনাত্মক চার্জ যুক্ত ধাতব আয়নের মধ্যে হয়ে থাকে। এই বিশেষ ধরনের বন্ধনের কারণেই ধাতু তাপ এবং বিদ্যুৎ পরিবহন করে। এই বন্ধন সঞ্চারণশীল ইলেকট্রন এবং ধনাত্মক চার্জ যুক্ত ধাতব আয়নের মধ্যে হয়ে থাকে। ধাতব বন্ধন ধাতুর অনেকগুলো ভৌত ধর্ম যেমন: যান্ত্রিক শক্তি, নমনীয়তা, তাপ, বৈদ্যুতিক রোধ এবং পরিবাহিতা, অস্বচ্ছতা এবং দীপ্তির জন্য দায়ী।

প্রতিটি ধাতব পরমাণুর ইলেকট্রন বিন্যাসে সর্বশেষ শক্তিস্তরে ১টি, ২টি কিংবা ৩টি ইলেকট্রন থাকে এবং এদের আকার একই পর্যায়ের অধাতব পরমাণুর চেয়ে বড় হওয়ায় ধাতব পরমাণুর সর্ব শেষ শক্তিস্তরের ইলেকট্রনের প্রতি  নিউক্লিয়াসের আকর্ষণ কম হয়। ফলে ধাতুতে পরমাণু সমূহ তার শেষ শক্তিস্তরের ইলেকট্রন গুলো ত্যাগ করে ধনাত্মক আয়নে পরিণত হয়। এই আয়নকে পারমাণবিক শাঁস (অ্যাটমিক কোর) বলা হয়।
ধাতব স্ফটিকে পারমাণবিক শাঁস গুলো সুনির্দিষ্ট ত্রিমাত্রিকভাবে সজ্জিত থাকে। আর ধাতব পরমাণু কর্তৃক ত্যাগকৃত ইলেকট্রনগুলো উক্ত পারমাণবিক শাঁসের মধ্যবর্তী সথানে মুক্তভাবে ঘোরাফেরা করে। এদের সঞ্চারণশীল ইলেকট্রন বলে। এই ইলেকট্রনগুলো কোন নির্দিষ্ট পরমাণুর অধীনে না থেকে পুরো ধাতব আয়নের ইলেকট্রন হয়ে যায়।

ধাতব স্ফটিকে দুটি  ধাতব আয়নের মধ্যবর্তী স্থানে যখন একটি সঞ্চারণশীল ইলেকট্রন অবস্থান করে তখন ঐ ইলেকট্রনের প্রতি উভয় ধাতব আয়নই স্থির বৈদ্যুতিক আকর্ষণে আকর্ষিত হয়। ফলে ধাতব আয়নগুলো পরস্পর থেকে বিচ্ছিন্ন হতে পারে না। এভাবেই ধাতব বন্ধন গঠিত হয়।

বৈশিষ্ট্য

বিদ্যুৎ পরিবাহিতা
সকল ধাতুই বিদ্যুৎ সুপরিবাহী। ধাতুর স্ফটিকে ধাতব বন্ধনের মুক্তভাবে বিচরণশীল ইলেকট্রন গুলোর মাধ্যমে বিদ্যুৎ পরিবাহিত হয়। একটি ধাতব খন্ডের দুই প্রান্তের সাথে ব্যাটারির ধনাত্মক(+) ও ঋণাত্মক(–) প্রান্ত সংযুক্ত করলে ইলেকট্রনগুলো ঋণাত্মক প্রান্ত থেকে ধনাত্মক প্রান্তে যাওয়ার মাধ্যমে বিদ্যুৎ পরিবহন করে। এবং ধনাত্মক প্রান্ত থেকে ঋণাত্মক প্রান্তের দিকে বিদ্যুৎ প্রবাহিত হয়।

তাপ পরিবাহিতা
এক খন্ড ধাতুকে উত্তপ্ত করলে ধাতব বন্ধনের সঞ্চারণশীল ইলেকট্রনগুলো শক্তি গ্রহণ করে এবং তাদের গতিবেগ বেড়ে যায়। ফলে ইলেকট্রনগুলো অধিক তাপমাত্রার প্রান্ত থেকে কম তাপমাত্রার প্রান্তের দিকে স্থানান্তরিত হয়। এর ফলে ধাতুতে এক প্রান্ত থেকে অন্য প্রান্তে তাপের পরিবহন ঘটে।

আরো দেখুন
রাসায়নিক বন্ধন
সমযোজী বন্ধন
আয়নিক বন্ধন
আন্ত-আণবিক বন্ধন

তথ্যসূত্র

রাসায়নিক বন্ধন
ধাতু
মাহবুব হোসেন

মাহবুব হোসেন একজন বাংলাদেশি সরকারি কর্মকর্তা যিনি সর্বশেষ মন্ত্রিপরিষদ সচিব হিসেবে দায়িত্ব পালন করেছেন। এর আগে তিনি জ্বালানি ও খনিজ সম্পদ বিভাগের সিনিয়র সচিব এবং মাধ্যমিক ও উচ্চ শিক্ষা বিভাগের সচিব হিসেবে কর্মরত ছিলেন। তিনি বাংলাদেশের ২৪তম মন্ত্রিপরিষদ সচিব।

জন্ম ও প্রাথমিক জীবন
মাহবুব হোসেন ১৪ অক্টোবর ১৯৬৪ সালে বরিশাল জেলার মুলাদি উপজেলায় জন্মগ্রহণ করেন। তার পিতা মোঃ আব্দুল হাকিম খান ও মাতার নাম বেগম মেহেরুন্নেসা। স্ত্রীর নাম দীনা হক। তিনি দুই পুত্র সন্তানের জনক।

তিনি ঢাকা বিশ্ববিদ্যালয় থেকে সমাজবিজ্ঞানে স্নাতক এবং স্নাতকোত্তর ডিগ্রি লাভ করেন। তিনি উত্তর লন্ডন বিশ্ববিদ্যালয় হতে ২০০১ সালে এমবিএ ও মেলবোর্ন বিশ্ববিদ্যালয়  হতে ২০০৭ সালে  জেন্ডার  স্ট্যাডিজে এমএ ডিগ্রি অর্জন করেন।

কর্মজীবন 
মাহবুব হোসেন ১৯৮৯ সালে বাংলাদেশ সিভিল সার্ভিস (প্রশাসন) ক্যাডারের ১৯৮৬ ব্যাচে যোগদান করে প্রশাসনের বিভিন্ন পদে দায়িত্ব পালন করেছেন। তিনি তিন মন্ত্রণালয়ের সচিবের একান্ত সচিব, প্রতিমন্ত্রীর একান্ত সচিব, উপসচিব, যুগ্মসচিব হিসেবে দায়িত্ব পালন করেন।

তিনি সিনিয়র সচিব হিসেবে জ্বালানী ও খনিজ সম্পদ বিভাগ, সচিব হিসেবে মাধ্যমিক ও উচ্চ শিক্ষা বিভাগ এর দায়িত্বে ছিলেন। এর আগে তিনি স্থানীয় সরকার বিভাগ এর অতিরিক্ত সচিব হিসেবে কর্মরত ছিলেন। ৩ জানুয়ারি ২০২৩ সালে তিনি বাংলাদেশের ২৪তম মন্ত্রিপরিষদ সচিব হিসেবে নিয়োগ লাভ করেন।

তথ্যসূত্র 

জীবিত ব্যক্তি
১৯৬৪-এ জন্ম
বরিশাল জেলার ব্যক্তি
বাংলাদেশের সচিব
বাংলাদেশের মন্ত্রিপরিষদ সচিব
বাংলাদেশী সরকারি চাকরিজীবী
ঢাকা বিশ্ববিদ্যালয়ের প্রাক্তন শিক্ষার্থী
মেলবোর্ন বিশ্ববিদ্যালয়ের প্রাক্তন শিক্ষার্থী
ব্রুনাইয়ের জেলা

জেলা () হল ব্রুনাইয়ের প্রধান প্রশাসনিক বিভাগ। দেশটি ব্রুনাই-মুয়ারা, বেলাইত জেলা, তুতং জেলা এবং টেম্বুরাং জেলার সমন্বয়ে চারটি জেলায় বিভক্ত। প্রতিটি জেলার নেতৃত্বে আছেন একজন করে জেলা অফিসার।

প্রশাসন 
প্রতিটি জেলা একটি জেলা অফিস দ্বারা পরিচালিত হয় (), যেখানে জেলা অফিসগুলি হল স্বরাষ্ট্র মন্ত্রকের অধীনস্থ সরকারী বিভাগ। প্রতিটি বিভাগের প্রধান হলেন একজন জেলা অফিসার () এবং তিনি সরকার কর্তৃক নিযুক্ত হন।

একটি জেলা আরও মুকিমে বিভক্ত ('উপশহর' এর সমতুল্য), এবং  প্রতিটি মুকিম বিভিন্ন গ্রাম/ছোট শহর নিয়ে গঠিত ( )। প্রতিটি জেলা অফিস তার জেলার মধ্যে থাকা মুকিম এবং গ্রাম/শহর পরিচালনা করে।

জেলাগুলি

তথ্যসূত্র

দেশের প্রথম স্তরের প্রশাসনিক উপবিভাগ
এশিয়ার দেশের প্রশাসনিক উপবিভাগ

ব্রুনাইয়ের উপবিভাগ
দেশের প্রশাসনিক উপবিভাগের তালিকা
নুসরাত জাভেদ

নুসরাত জাভেদ (     ) একজন পাকিস্তানি কলামিস্ট, সাংবাদিক এবং সংবাদ উপস্থাপক।  জাভেদ তার এএজে টিভিতে বল্টা পাকিস্তান প্রোগ্রাম দিয়ে টেলিভিশন জীবন শুরু করেছিলেন। তিনি এবং তার সহ-হোস্ট মুশতাক মিনহাস তারপরে টক শো দুনিয়া মেরে আগায়ে হোস্ট করার জন্য দুনিয়া টিভিতে  এসেছিলেন। যা বোলতা পাকিস্তানের মতো একই ফর্ম্যাট অনুসরণ করেছিল, কিন্তু পরে এএজে টিভিতে ফিরে এসে বোলতা পাকিস্তানকে পুনরায় শুরু করেন।

পেশা 
জাভেদ মুশতাক মিনহাসের সাথে এএজে টিভিতে বলটা পাকিস্তান শো-সহ-হোস্ট করতেন।  তিনি পাকিস্তানের একটি উর্দু দৈনিক পত্রিকা নওয়া-ই-ওয়াক্টের জন্যও উর্দুতে কলাম লেখেন।  ২২ জানুয়ারী ২০১৫, নুসরাত জাভেদ বিওএল নিউজে এক্সিকিউটিভ ভাইস প্রেসিডেন্ট এবং সিনিয়র অ্যাঙ্কারপারসন হিসাবে যোগদান করেছিলেন।  তিনি বর্তমানে দেওয়ান সংবাদে বুল বল পাকিস্তান বর্তমান বিষয়গুলিতে শো করছেন যা গুল্মেনয় শেঠি পরিচালিত। জাভেদ প্রথম পাকিস্তানি সাংবাদিক ছিলেন, যিনি ১৯৮৪ সালে ভারতীয় নির্বাচনকে প্রচার করেছিলেন এবং তার পর থেকে তিনি পাকিস্তানের পাশাপাশি ভারতে অনুষ্ঠিত সমস্ত নির্বাচনকে সম্প্রচার করেছেন। ইরাক, লেবানন ও আফগানিস্তান সহ দ্বন্দ্ব বিরাজমান অঞ্চলগুলোতে কভারেজ সম্পর্কেও তাঁর বিশদ অভিজ্ঞতা রয়েছে।

টিভি অনুষ্ঠান 
তিনি নিম্নলিখিত শোতে কাজ করেছেন:

 বোল বোল পাকিস্তান  
 বোলতা পাকিস্তান 
 দুনিয়া মেরে এজী

তিনি বর্তমানে গুলমেনে শেঠি পরিচালিত দেওয়ান নিউজে টক শো বোল বোল পাকিস্তান উপস্থাপন করছেন ।

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
১৯৬৪-এ জন্ম
শাকেব জালালি

সাকেব জালালী বা শাকিব জালালী (     )  (১ অক্টোবর ১৯৩৪ - ১২ নভেম্বর ১৯৬৬), একজন পাকিস্তানি উর্দু কবি। তিনি স্বাধীনতা-উত্তর যুগের অন্যতম বিশিষ্ট উর্দু কবি হিসাবে বিবেচিত। 

শাকিবের জন্ম ১৯৩৪ সালের ১ অক্টোবর আলিগড়ের নিকটবর্তী জালালের একটি ছোট্ট গ্রামে। তাঁর পূর্বপুরুষরা  আলীগড়ের নিকটবর্তী একটি ছোট শহর সাদ্দাতে ছিলেন । ১৯৬৬ সালের ১২ নভেম্বর পাকিস্তানের সরগোধার কাছে পাসিং ট্রেনের সামনে পড়ে তিনি আত্মহত্যা করেছিলেন। তাঁর প্রথম কাব্যগ্রন্থ রৌশনী আয়ে রৌশনী ১৯৭২ সালে মরণোত্তর প্রকাশিত হয়েছিল। সাং-ই-মেল ২০০৪ সালে কুলিয়াত-ই-শাকিব জালালী হিসাবে তাঁর সম্পূর্ণ কাব্য রচনা প্রকাশ করেছিলেন।

আরও পড়া

আরো দেখুন 

 উর্দু কবিদের তালিকা

তথ্যসূত্র 

২০শ শতাব্দীর কবি
উর্দু কবি
মুহাজির ব্যক্তি
১৯৬৬-এ মৃত্যু
১৯৩৪-এ জন্ম
আলিগড়ের ব্যক্তি
১৯৬৬-এ আত্মহত্যা
পাকিস্তানি কবি
পাকিস্তানি শিয়া মুসলিম
ইস্তভান কোভাচস (রেফারি)

ইস্তভান কোভাচস (জন্ম: ১৬ সেপ্টেম্বর ১৯৮৪) হলেন একজন রোমানীয় পেশাদার ফুটবল রেফারি। ২০১০ সাল থেকে তিনি ফিফার হয়ে বেশ কয়েকটি আন্তর্জাতিক প্রতিযোগিতায় রেফারির দায়িত্ব পালন করছেন।

তথ্যসূত্র 

জীবিত ব্যক্তি
১৯৮৪-এ জন্ম
রোমানীয় ফুটবল রেফারি
হাঙ্গেরীয় বংশোদ্ভূত রোমানীয় ক্রীড়াব্যক্তি
উয়েফা ইউরো ২০২০-এর রেফারি
উয়েফা ইউরোপা লিগের রেফারি
২০২২ ফিফা বিশ্বকাপের রেফারি
সৈয়দ আরশাদ আলী

সৈয়দ আরশাদ আলী (জন্ম: ১০ এপ্রিল ১৯৭১) একজন পাকিস্তানি আইনবিদ। তিনি পেশোয়ার হাইকোর্টের ১৬ই জুন ২০১৭সাল থেকে বিচারপতি ছিলেন।

প্রাথমিক জীবন এবং শিক্ষা 
আলি ১৯৭১ সালের ১০ এপ্রিল সোয়াবি জেলায় জন্মগ্রহণ করেছিলেন। তিনি ১৯৯৩ সালে পেশোয়ার বিশ্ববিদ্যালয়ের সাথে যুক্ত খাইবার আইন কলেজ থেকে এলএলবি ডিগ্রি নিয়েছিলেন।

বিচারিক কেরিয়ার 
তিনি ১৯৯৬ সালে হাইকোর্টের আইনজীবী হিসাবে নিবন্ধিত হন। ২০০৭ অবধি তিনি পেশোয়ারে অবস্থিত একটি আইন সংস্থা "আফ্রিদি, শাহ ও মিনাল্লাহ" এর সাথে কাজ করেছিলেন। পরে তিনি পেশোয়ারে নিজস্ব সংস্থা শুরু করেন এবং এর নামকরণ করেন "সৈয়দ আরশাদ আলী ও সহযোগী"। ২০১২ সালে, তিনি সুপ্রিম কোর্টের আইনজীবী হিসাবে অনুশীলন শুরু করেছিলেন। তিনি আজীবন সুপ্রিম কোর্ট আইনজীবী সমিতির সদস্য হন। তিনি পেশোয়ার হাইকোর্ট আইনজীবী সমিতির সদস্য এবং পেশোয়ার বার অ্যাসোসিয়েশন, জেলা আদালতের সদস্য ছিলেন। আইনজীবী হিসাবে, তিনি ব্যাংক, হাসপাতাল এবং বিশ্ববিদ্যালয়গুলির প্রতিনিধিত্বমূলক বিশেষজ্ঞ ছিলেন। তিনি  ১৬ই জুন, ২০১৭ সালে অতিরিক্ত বিচারক হিসাবে পেশোয়ার হাইকোর্টে (পিএইচসি) যোগদান করেছিলেন।  তিনি ৩১ মে ২০১৯ এ পিএইচসি বেঞ্চের স্থায়ী সদস্য হন।

তথ্যসূত্র 

জীবিত ব্যক্তি
১৯৭১-এ জন্ম
পাকিস্তানি বিচারক
মুহাম্মদ ইয়াওয়ার আলী

মুহাম্মদ ইয়াওয়ার আলী (জন্ম: ২৩ অক্টোবর ১৯৫৬) একজন পাকিস্তানি ফকীহ যিনি লাহোর হাইকোর্টের (এলএইচসি) ৪৬তম প্রধান বিচারপতি হিসাবে দায়িত্ব পালন করেছিলেন।

পেশা 
২০১০ সালের ১৯ ফেব্রুয়ারি আলি লাহোর হাইকোর্টের অতিরিক্ত বিচারপতি নিযুক্ত হন। তিনি ১৯ ফেব্রুয়ারি ২০১৮ এ লাহোর হাইকোর্টের প্রধান বিচারপতি হয়েছিলেন।  ২২ অক্টোবর ২০১৮ এ আলীর অবসর গ্রহণের পরে, তাকে বিচারপতি মুহাম্মদ আনোয়ারুল হকের মাধ্যমে এলএইচসি-র প্রধান বিচারপতি হিসাবে প্রতিস্থাপন করা হয়েছিল।

তথ্যসূত্র 

জন্মের স্থান অনুপস্থিত (জীবিত ব্যক্তি)
জীবিত ব্যক্তি
১৯৫৬-এ জন্ম
পাকিস্তানি বিচারক
টোবিয়াস স্টিলার

টোবিয়াস স্টিলার (জন্ম: ২ জুলাই ১৯৮১) হচ্ছেন হামবুর্গ ভিত্তিক একজন জার্মান ফুটবল রেফারি। তিনি হেসিয়ান ফুটবল এসোসিয়েশনের এসজি রোজেনহেয়ের হয়ে রেফারির দায়িত্ব পালন করেন। তিনি ফিফা এবং উয়েফার প্রথম বিভাগের রেফারি হিসাবে দায়িত্ব পালন করছেন।

তথ্যসূত্র

বহিঃসংযোগ
 DFB.de-এ প্রোফাইল
 WorldFootball.net-এ প্রোফাইল

জীবিত ব্যক্তি
১৯৮১-এ জন্ম
ওফেনবাখের (জেলা) ব্যক্তি
হেসের ক্রীড়াবিদ
জার্মান ফুটবল রেফারি
উয়েফা ইউরোপা লিগের রেফারি
গোলাম ফারুক আওয়ান

গোলাম ফারুক আওয়ান (     ) (জন্ম: ১০ ফেব্রুয়ারি ১৯৬১), তিনি একজন পাকিস্তানি আইনজীবী এবং আইন, বিচার ও সংসদীয় বিষয়ক পাকিস্তানের প্রধানমন্ত্রীর প্রাক্তন উপদেষ্টা।  এর আগে তিনি পাকিস্তানের অতিরিক্ত অ্যাটর্নি জেনারেল হিসাবেও দায়িত্ব পালন করেছিলেন।

জীবনের প্রথমার্ধ 
গোলাম ফারুক ১০ ফেব্রুয়ারি ১৯৬১ সালে জন্মগ্রহণ  করেছিলেন। তিনি হতলা নামক গ্রামে জন্মগ্রহণ করেন । তিনি তার প্রাথমিকের পড়াশোনা হোতলা প্রাথমিক বিদ্যালয়ে পাস করেছেন। তিনি পাঞ্জাব বিশ্ববিদ্যালয় থেকে এলএলবিতে স্নাতক ডিগ্রি অর্জন করেছেন। তিনি ইসলামী পড়াশুনায় দক্ষতা অর্জন করেছিলেন। তিনি এমএতে স্নাতক হন। তিনি ছাত্র ইউনিয়নের রাজনীতিতেও অংশ নিয়েছিলেন এবং শিক্ষার্থীদের প্রতিনিধি হিসাবে ভূমিকা নিয়েছিলেন।

পরিবার 
আওয়ান একটি রাজনৈতিক পরিবারভুক্ত পরিবারে জন্ম নেন। তিনি বাবর আওয়ানের ভাই। তাঁর ভাতিজা আইনজীবী শাকিল আওয়ান।

রাজনৈতিক পেশা 
তিনি ১৯৯১ সালে আইনজীবী হয়েছিলেন এবং আইনজীবী হিসাবে ২০ বছর অতিবাহিত করেন। তিনি ৪ জানুয়ারী ২০১১-এ পাকিস্তানের অতিরিক্ত অ্যাটর্নি জেনারেল হন এবং ১৬ এপ্রিল ২০১১-তে পাকিস্তানের রাষ্ট্রপতি আসিফ জারদারি প্রধানমন্ত্রীর উপদেষ্টা হিসাবে নিযুক্ত হন।  ২০১১ সালে তাকে প্রধানমন্ত্রীর উপদেষ্টা করা হয়েছিল।

তথ্যসূত্র 

পাকিস্তানি আইনজীবী
১৯৬১-এ জন্ম
জীবিত ব্যক্তি
পাঞ্জাবি ব্যক্তি
পাকিস্তানের অ্যাটর্নি জেনারেল